Fundația World Vision România lansează campania 'Descalță-i de limitări', prin care își propune Crăciunul acesta să încalțe 2436 de copii, cu ajutorul donatorilor
Mai mult de un sfert dintre copiii din mediul rural spun că niciodată sau doar uneori familia le cumpără tot ceea ce au nevoie (haine, încălțăminte, rechizite, cărți), iar 38% dintre tineri afirmă că în familia lor banii le ajung de la o lună la alta sau nu le ajung nici pentru strictul necesar. Fundația World Vision România lansează campania 'Descalță-i de limitări' prin care își propune să încalțe, Crăciunul acesta, 2.436 de copii cu o pereche nouă de ghetuțe și să-i îmbrace cu o geacă nouă de iarnă.